google/wiki40b huggingface dataset:
बिग बॉस

कल्पना

बिग बॉस धारावाहिक में सितारें प्रतिभागी होते है जो एक साथ एक ही घर में लगभद तीन महीनों के लिए रहते है और इनका बाहरी दुनिया से कोई जोड़ नहीं होता है। इन्हें एक गुढ़ व्यक्ति देखता रहता है जिसे 'बिग बॉस' के नाम से जाना जाता है और इसकी मौजूदगी केवल इसकी आवाज़ से प्रतीत होती है। हफ्ते के पहले दिन सभी प्रतिभागी को उनमें से ही किसी एक को घर से बाहर करने के लिये नामंकित किया जाता हैं। सबसे ज्यादा नामित सदस्य को घर से बाहर करने के लिये नामंकित किया जाता है, जोकि २, ३ या ४ हो सकते हैं। पूरे हफ्तें जनता, नामंकित मे से अपने पसंदीदा सदस्य को बचाने के लिये वोट करती हैं। सबसे कम वोट पाने वाले को घर से निष्कासित कर दिया जाता। और यह सिलसिला तब चलता रहता है, अन्तिम बचने वाला विजेता होता है। इसके अलावा हफ्ते के बीच में घर का कप्तान बनने और लक्जरी बज़ट के लिये कई टास्क होते रहते है।

नियम

इसके सारे नियम बिग बॉस के द्वारा कभी भी तय किया जा सकता है और कभी भी कोई भी नियम को हटाया या बदला जा सकता है। इसके मुख्य नियमानुसार एक घर में सभी प्रतिभागी को रखा जाता है, वे एक दूसरे को बाहर निकालने के लिए अपना मत दे सकते है या किसी को बचाने के लिए। इसके अलावा कभी भी बिग बॉस द्वारा किसी भी सदस्य को बाहर करने के लिए स्वयं बिग बॉस निर्वाचित करता है। अर्थात कभी भी कोई भी नियम बिग बॉस के द्वारा बनाए, हटाये या बदले जा सकते है।

प्रसारण

मुख्य टीवी प्रसारण में दैनिक हाइलाइट्स कार्यक्रम और सप्ताहांत को साप्ताहिक निष्कासन, कलर्स टीवी पर प्रसारित होता हैं, पहला सत्र सोनी टीवी पर प्रसारित किया गया था। हर दिन के एपिसोड में पिछले दिन की मुख्य घटनाएं दिखाई जाती हैं। प्रत्येक शनिवार को निष्कासित प्रतियोगी के साथ एक साक्षात्कार पर केंद्रित कार्यक्रम प्रायोजित होता है। हलांकि इसमें प्रत्येक संस्करण में बदलाव होता रहता हैं।
अध्ययन सुमन

वृत्ति

अध्ययन सुमन अभिनेता शेखर सुमन और अलका सुमन के पुत्र हैं। अध्ययन की प्रथम फ़िल्म अनिल देवगन द्वारा निर्देशित और कुमार मंगत द्वारा निर्मित हाल-ए-दिल थी। उनकी प्रथम सफल फ़िल्म इमरान हाशमी और कंगना राणावत द्वारा अभिनीत २००९ में प्रदर्शित फ़िल्म राज़ २ थी, समालचकों के अनुसार उनका प्रदर्शन फ़िल्म में खराब नहीं था और उन्होंने इसमें अच्छा प्रदर्शन नहीं किया लेकिन उनके अनुसार वो प्रमुख नायक का किरदार और उन्हें खलनायक का अभिनय करना चाहिए। महेश भट्ट की फ़िल्म जश्न्न में प्रमुख नायक की भूमिका पाकर उन्होंने समालोचकों को चुप कर दिया। यद्दपि फ़िल्म कोई जादुई प्रभाव नहीं कर पायी लेकिन समालोचकों के अनुसार उनका अभिनय खराब नहीं था। उनकी अगली फ़िल्म अजय देवगन और तमन्ना के साथ २०१३ में प्रदर्शित हिम्मतवाला है।
लार्ड पैथिक लारेंस

लार्ड पैथिक लारेंस 1857 में प्रथम स्वतंत्रता आन्दोलन के समय राजपुताना रियासत के AGG थे। तथा 1946 में लंदन में भारत सचिव बनाए गये थे 1946 मे केबिनेट मिशन के अध्यक्ष के रूप मे तीन सदस्य समिति के साथ भारत आये थे।
कासनिया

कासनिया राजस्थान, भारत की एक जाट गोत्र है। उनके वंशज परम्पराओं के अनुसार भगवान कृष्ण से चले आ रहे हैं। संस्कृत में कृष्ण शब्द से ही कृष्णिया और कासनिया व्युत्पन्न हुए। कासनिया वंश के लोग चीन में कुषाण और युझी के रूप में जाने जाते हैं। उनके अनुसार वो लोग कासगार नामक स्थान के वंशज माने जाते हैं।
ठाकुर देशराज के अनुसार, जाटों ने महाभारत के युद्ध के बाद शिवालिक की पहाड़ियों और मानसरोवर झील के नीचले क्षेत्रों को छोड़कर उत्तरकुरु (जाहिर तौर पर एक पौराणिक जगह जिसे कभी-कभी कुरु साम्राज्य भी कहा जाता है।) की ओर आ गये। उनमें से कुछ पंजाब में बस गये और कुछ कश्मीर की ओर चले गये एवं बाकी बचे हुए साइबेरिया क्षेत्रों में चले गये।
आनन्द यादव

एक हिन्दी साहित्यकार।
भारतीय प्रभाव क्षेत्र

इण्डोस्फीयर (Indosphere) या भारतीय प्रभावक्षेत्र, भाषाशास्तरी जेम्स मातिसोफ (James Matisoff) द्वारा दिया गया शब्द है जो दक्षिणपूर्वी एशिया के उन क्षेत्रों को सूचित करता है जिन पर भारत का भाषाई और सांस्कृतिक प्रभाव है। क्षेत्रीय भाषाविज्ञान में इस शब्द का प्रयोग प्रायः चीनी प्रभावक्षेत्र (Sinosphere) से वैषम्य (contrast) दर्शाने के लिए किया जाता है।
घनश्याम हेमलता प्रौद्योगिकी और प्रबंधन संस्थान

इतिहास

Sj। घनश्याम जेना कॉलेज के अध्यक्ष हैं जिन्होंने भारत में ट्रेड यूनियन आंदोलन के क्षेत्र में काम किया।  Sj Jena, All India Food Corporation of India Workers Union के संस्थापक हैं, जो पारादीप पोर्ट और डॉक मेजर यूनियन के संस्थापक हैं, ऑल इंडिया फूड एंड अलाइड वर्कर्स यूनियन और ऑल इंडिया पेट्रोलियम प्रोडक्ट्स हैंडलिंग एंड कैरियर एम्पलाइज़ यूनियन के संस्थापक हैं।  वह FCI वर्कर्स को-ऑप के संस्थापक अध्यक्ष भी हैं।  क्रेडिट सोसाइटी लिमिटेड और घनश्याम हेमलता विद्यामंदिरा सोसाइटी (जीएचवीएस)।

छात्रावास

संस्थान के अधिकांश छात्रों को परिसर में हॉस्टल में रखा गया है, और लिंग द्वारा अलग किया गया है।

स्वास्थ्य देखभाल

परिसर के अंदर स्वास्थ्य क्लिनिक के माध्यम से संस्थान के कर्मचारियों और छात्रों को चिकित्सा सुविधाएं प्रदान की जाती हैं।

और देखें

घनश्याम हेमलता विद्या मंदिर, झारसुगुड़ा
महाब्रह्माण्ड

महाब्रह्माण्ड (या मेटा ब्रह्मांड) उस काल्पनिक बहु ब्रह्मांड को कहते हैं जिसमें ब्रह्मांडों के समूह का अंदाजा लगाया गया है।
टार्न

टार्न या सर्क झील अथवा गिरिताल एक हिमनद निर्मित स्थलरूप है। सर्क या हिमगह्रवर की घाटी में स्थित चट्टानों पर अत्यधिक हिम के दबाव तथा अधिक गहराई तक अपरदन की क्रिया सम्पन्न होने के कारण छोटे-छोटे अनेक गड्ढ़ों का निर्माण हो जाता है और जब हिम पिघल जाती है तो इसका जल इन गड्ढ़ों में भर जाता है तथा झीलों का निर्माण होता है, इन्हीं झीलों को टार्न या सर्क झील कहते है।
टार्न शब्द नार्वेजियन भाषा (के tjörn) से निकला है और इसका अर्थ छोटा तालाब होता है।
सामान्यतः ये झीलें छोटे आकार की होती हैं। भारत के हिमालय क्षेत्र में कश्मीर घाटी में गंगाबल झील इस स्थलरूप का एक सुन्दर उदाहरण है।
मरयम नवाज़

{{Infobox politician
| image    = 
Maryam Nawaz
| native name = 
| birth_name = मरयम नवाज़ शरीफ़
| birth_date = 28 अक्टूबर 1973
| birth_place = लाहौर, पंजाब, पाकिस्तान
| death_date = 
| death_place = 
| children = 3
| nationality = पाकिस्तान
| ethnicity = पंजाबी
| occupation = राजनीतिज्ञ
| Spouse(s) = {{marriage|[[Captain(R) Dr.Sambit Patra]|1992}}
}}
मरयम नवाज़ पाकिस्तान की एक कार्यकर्ता, राजनीतिज्ञ और पाकिस्तान के प्रधानमंत्री नवाज़ शरीफ़ की बेटी है। 
मरयम का जन्म लाहौर, पंजाब, पाकिस्तान में हुआ। अपनी शिक्षा भी उसने वहीं से ली और स्नातकोत्तर पंजाब विश्वविद्यालय, लाहौर से की।
हरीलाल गान्धी

हरीलाल गान्धी का जन्म 1888 को महात्मा गान्धी के पहले पुत्र के रूप मे हुआ, हरिलाल उच्च शिक्षा के लिए इंग्लैंड जाना चाहते थे और वकालत करना चाहते थे, परन्तु बापू का मानना था की, पश्चिमी शिक्षा के द्वारा भारत में ब्रिटिश प्रशासन का विरोध करना सही नहीं होगा, विरोध स्वरुप हरिलाल ने 1911 में अपने पारिवारिक रिश्ते तोड़ दिए.
हरिलाल ने इस्लाम धर्म अपना लिया, परन्तु कुछ समय पश्चात् पुनः हिन्दू धर्म अपना लिया। हालाँकि इस वाकये से बापू को कोई दुःख नहीं हुआ क्योंकि उनकी ऐसी मान्यता थी की सभी धर्म सम्माननीय है, और हमे उनका आदर करना चहिये.
हरिलाल ने गुलाब गाँधी से विवाह रचाया. उनकी पांच संताने हुयी, जिनमे से दो संतानों की कम उम्र में ही मृत्यु हो गयी।
हरिलाल अपने पिता के अंतिम संस्कार में बहुत ही ख़राब हालत में, संभवतया नशे में चूर होकर पहुंचे।
अपनी ज़िन्दगी के आखरी वक्त के दौरान वे प्रायः नशे में ही चूर रहे, अंततः उनकी मृत्यु 18जून 1948को मुंबई में हुई.
राष्ट्रीय अंडा समन्वय समिति

इतिहास

1980 की शुरुआत में भारतीय पोल्ट्री उद्योग को संकटों की एक असामान्य श्रृंखला का सामना करना पड़ा, क्योंकि बिक्री मूल्य उत्पादन लागत से कम हो गया था। कई कुक्कुट किसानों ने भारी नुकसान के परिणामस्वरूप इसके पालन कार्य को बंद कर दिया। डॉ. बी.वी. राव और चौ. जगपति राव के प्रेरणा से किसानों के एक समूह ने देश भर में यात्रा की और समूहों, व्यक्तियों और व्यापारियों के साथ 300 से अधिक बैठकों का आयोजन किया। उनका उद्देश्य पूरे भारत के पोल्ट्री किसानों को एकजुट करना और अपने भाग्य को नियंत्रित करना था। मई 1982 में, नेक को औपचारिक रूप से भारतीय सोसायटी पंजीकरण अधिनियम के तहत एक ट्रस्ट के रूप में पंजीकृत किया गया, और 14 मई, 1982 को नेक ने अंडे की कीमतें घोषित करना शुरू किया।

योगदान

नेक ने न केवल देश के कुक्कुट किसानों को उनके उत्पाद का बेहतर मूल्य प्रदान किए हैं बल्कि राष्ट्रीय स्तर पर उनके हितों का भी ध्यान रखा है। अंडे की कीमतें तय करने के अलावा, यह बाजार के हस्तक्षेप, मूल्य-समर्थन संचालन, अंडे के प्रचार अभियान और उपभोक्ता शिक्षा में भी मदद करता है। नेक टीवी विज्ञापनों की श्रृंखला ने राष्ट्र की कल्पना को पकड़ा था और इसकी सफलता वास्तव में महसूस हुई जब अंडे की खपत में काफी वृद्धि हुई और इससे देश भर के किसानों को फायदा हुआ। जिसमें से एक जिंगल "संडे हो या मंडे, रोज खाओ अंडे" बहुत प्रशिध्द हुआ था।
चोरी चोरी (1956 फ़िल्म)

संक्षेप

कम्मो (नर्गिस) अपने विधुर करोड़पति पिता, गिरधारीलाल के साथ बहुत ही समृद्ध जीवन शैली में रहती है। वह चाहते हैं कि उसकी शादी किसी ऐसे व्यक्ति से हो जाए जो उनके धन के पीछे नहीं हो। वह हताश हो जाते हैं जब वह सुमन कुमार (प्राण) नामक एक पायलट से शादी करना चुनती है। जो कि व्यभिचारी होने और अपने लालच के लिए जाना जाता है। जब वह शादी के लिये मना कर देते हैं, तो वह भाग जाती है। वह उसकी सुरक्षित वापसी के लिए विज्ञापन छपवाते हैं और उसको खोज कर वापस लाने वाले को सवा लाख रुपये का भुगतान करने की पेशकश करते हैं।
चार दिन बाद, कम्मो वापस आ जाती है और वह अब वैसी नहीं रही जैसी थी; वह अधिक विनम्र, शांत और आदरकारी होती है। इसके लिए उसके पिता उसकी सराहना करते हैं और सुमनकुमार से शादी के लिए सहमति जताते हैं। शादी से ठीक पहले, सागर (राज कपूर) नाम का एक व्यक्ति उनसे संपर्क करता है - यह मुलाकात उनके जीवन को हमेशा के लिए बदल देगी।
स्मिता अग्रवाल

स्मिता अग्रवाल (जन्म १९५८) एक भारतीय कवियित्री और इलाहाबाद विश्वविद्यालय में अंग्रेजी की प्रोफेसर हैं।

जीवनी

स्मिता अग्रवाल की कविताएँ कई पत्रिकाओं संकलित हैं। १९९९ में वह स्कॉटलैंड में स्टर्लिंग विश्वविद्यालय और इंग्लैंड में केंट विश्वविद्यालय में एक लेखिका रह चुकी है। अग्रवाल की डॉक्टरेट की पढ़ाई अमेरिकी कवि, उपन्यासकार और लघु कथाकार सिल्विया प्लाथ के साथ हुई थी।  
अग्रवाल ऑल इंडिया रेडियो की एक गायिका भी है।
बंगाल फ़िल्म पत्रकार संगठन पुरस्कार

बंगाल फ़िल्म पत्रकार संगठन पुरस्कार, जिसे आमतौर पर बीएफजेए पुरस्कार के रूप में जाना जाता है, बंगाल फ़िल्म पत्रकार संगठन पुरस्कार द्वारा प्रदान किया जाने वाला एक पुरस्कार है। बीएफजेए भारत में फिल्म समीक्षकों का सबसे पुराना संगठन है, जिसे १९३७ में विकासशील फिल्म पत्रकारिता और फिल्म उद्योग की सेवा के लिए स्थापित किया था।
माइक्रोसॉफ्ट कीबोर्ड लेआउट क्रियेटर

माइक्रोसॉफ्ट कीबोर्ड लेआउट क्रियेटर (लघुनाम: MSKLC) माइक्रोसॉफ्ट द्वारा विकसित एक औजार है जिसकी सहायता से विंडोज़ प्रचालन तन्त्र हेतु अपनी पसन्द का वर्चुअल कीबोर्ड (आइऍमई) बनाया जा सकता है। इसका नवीनतम संस्करण १.४ है।
2003 किलिरूर सेक्स कांड

कुख्यात 2003 किलिरूर सेक्स कांड में किलिरूर, कोट्टायम, केरल से जुड़ी साड़ी एस नायर नामक एक नवयुवकी को टीवी धारावाहिकों में काम देने के कथित वादा के चलते यौन शोषण का शिकार बनाया गया। उसे केरल में और आसपास के कई स्थानों पर ले जाया गया था और कथित तौर पर "प्रभावशाली व्यक्तियों" द्वारा यौन शोषण किया गया था।
साड़ी नामक यह लड़की की एक बेटी को जन्म देने के बाद में मृत्यु हो गई थी। इस लड़की की देखभाल साड़ी के माता-पिता कर रहे हैं।
आधिकारिक सूत्रों के अनुसार, केंद्र सरकार को मामले की जाँच का अनुरोध केरल पुलिस के डी जी पी पी०के० हॉर्मिस थारकन के सुझाव पर आधारित था कि राजनीतिक प्रकृति और प्रमुख व्यक्तियों के शामिल होने की सूचना को देखते हुए मामले को सीबीआई को सौंप दिया जाना चाहिए।
कथित तौर पर कई स्थानों पर लड़की को ले जाने वाली लता नायर को प्रमुख आरोपी बनाने के साथ ही छह व्यक्तियों की गिरफ्तारी हुई जो पहले से ही अब एक विशेष पुलिस टीम द्वारा जाँच का सामना कर रहे थे।
केरल सरकार ने केन्द्र से कांड की सीबीआई जाँच की सिफारिश की थी। सीबीआई मुख्य न्यायिक मजिस्ट्रेट, एर्नाकुलम के समक्ष सनसनीखेज मामले में नौ लोगों के खिलाफ आरोप-पत्र दायर किया था।
इस बलात्कार में अब तक पाँच आरोपी दोषी पाए गए हैं।
2006 लेबनान युद्ध

सैनिक अपहरण

2004 में हुए सैनिकों की अदला-बदली में अपने दो साथियों को न छोड़ें जाने के बाद 
2006 में हिजबुल्लाह ने 2 इजराइली सैनिकों को उठा लिया और उससे बदले में अपने 3 साथियों को रिहा करने की मांग की। इस मांग को इजराइल ने अपनी बेइज्जती माना।  जिसके बाद इजराइल ने लेबनान में हवाई हमले किए और लेबनान के खिलाफ युद्ध छेड़ दिया और रिहायशी और हिजबुल्लाह के ठिकानों पर हवाई हमले किए। इजराइली हवाई हमलों में बहुत से लेबनानी नागरिक मारे गए।  इसके बाद हिजबुल्लाह ने इजराइली सैनिकों,  इलाकों को अपनी मिसाइलों से निशाना बनाया जिन्हें इजराइली डिफेंस सिस्टम डिटेक्ट करने में असमर्थ था।  इस युद्ध के दौरान इजराइल अरबो डॉलर खर्च करने के बाद भी कोई सफलता हासिल नहीं कर सका। दुनिया की सबसे मजबूत टैंक कही जाने वाली टैंक को को हिजबुल्लाह ने नष्ट कर दिया। और 8 हेलिकॉप्टरों 20 टैंको व 3 लडाकू पोतों को फोड़ दिया। हिजबुल्लाह के पास कोई विमान इत्यादि न होने के कारण उसे किसी इक्विपमेंट का लोस नहीं हुआ।

हानि

युद्ध के शुरू में इजराइल ने लेबनान में से हिजबुल्लाह को खत्म करने के लिए 1  या 2 दिन का वक्त मांगा था। परंतु 33 दिवसीय युद्ध में पराजय का सामना करना पड़ा था। इस दौरान लगभग 200 से 250  इजराइली सैनिक,20टैंक, 8 हैलीकॉप्टर, 1 पोत, 3 विमान, लगभग  550 इजराइली नागरिक व 150 से 200 हिजबुल्लाह लड़ाके, लगभग  600 लेबनानी नागरिक मारे गए। 
इस युद्ध के बाद हिजबुल्लाह नई मध्य पूर्वी ताकत के रूप में प्रसिद्ध हुआ। 
इस युद्ध में ये बात सिद्ध हुई के युद्ध को हथियारों के बल पर नहीं बल्कि रणनीति के के बल पर ही जीता जा सकता है।इस्राइल पर इस युद्ध के दौरान हिजबुल्लाह ने तकरीबन तीन हजार मिसाइलें दागी थी। जिसके कारण इजराइल को कई सौ अरब डॉलर का नुकसान हुआ था। जबकि हिजबुल्लाह के खिलाफ कार्रवाई करने में भी उसके कई सौ अरब डॉलर का नुकसान हुआ था। इस युद्ध में हिजबुल्लाह के द्वारा हाइफा सिटी  व सबसे मजबूत कही जाने वाली टैंकों को मिसाइलों से निशाना बनाने  के कारण हिजबुल्लाह ने काफी सुर्खियां बटोरी और दुनिया को चकित किया था।

इजराइली योद्धा

इहुद ओल्मर्ट (प्रधानमंत्री) 
आमर पेरेंट्स 
डेन होलुटज
मोशे कपलनसकाई
उदी एडम
इलीजर शकेडि 

अमेरिका व युरोपीय देश

लेबनानी योद्धा

हसन नसरूल्लाह (जनरल हिजबुल्लाह) 

ईमाद मुघाई 
नबी बहरि
खालिद हदादी 
अहमद जिबरिल 
ईरान

देशों का समर्थन

अमेरिका व अधिकाशं युरोपीय देश इजराइल के साथ थे। 
ईरान अपने घटक हिजबुल्लाह के समर्थन में था।
कामाख्या मन्दिर

अम्बुवाची पर्व

विश्व के सभी तांत्रिकों, मांत्रिकों एवं सिद्ध-पुरुषों के लिये वर्ष में एक बार पड़ने वाला अम्बूवाची योग पर्व वस्तुत एक वरदान है। यह अम्बूवाची पर्व भगवती (सती) का रजस्वला पर्व होता है। पौराणिक शास्त्रों के अनुसार सतयुग में यह पर्व 16 वर्ष में एक बार, द्वापर में 12 वर्ष में एक बार, त्रेता युग में 7 वर्ष में एक बार तथा कलिकाल में प्रत्येक वर्ष जून माह में तिथि के अनुसार मनाया जाता है। इस बार अम्बूवाची योग पर्व जून की 22, 23, 24 तिथियों में मनाया गया।

सर्वोच्च कौमारी तीर्थ

सती स्वरूपिणी आद्यशक्ति महाभैरवी कामाख्या तीर्थ विश्व का सर्वोच्च कौमारी तीर्थ भी माना जाता है। इसीलिए इस शक्तिपीठ में कौमारी-पूजा अनुष्ठान का भी अत्यन्त महत्व है। यद्यपि आद्य-शक्ति की प्रतीक सभी कुल व वर्ण की कौमारियाँ होती हैं। किसी जाति का भेद नहीं होता है। इस क्षेत्र में आद्य-शक्ति कामाख्या कौमारी रूप में सदा विराजमान हैं।
इस क्षेत्र में सभी वर्ण व जातियों की कौमारियां वंदनीय हैं, पूजनीय हैं। वर्ण-जाति का भेद करने पर साधक की सिद्धियां नष्ट हो जाती हैं। शास्त्रों में वर्णित है कि ऐसा करने पर इंद्र तुल्य शक्तिशाली देव को भी अपने पद से वंछित होना पड़ा था।
जिस प्रकार उत्तर भारत में कुंभ महापर्व का महत्व माना जाता है, ठीक उसी प्रकार उससे भी श्रेष्ठ इस आद्यशक्ति के अम्बूवाची पर्व का महत्व है। इसके अंतर्गत विभिन्न प्रकार की दिव्य आलौकिक शक्तियों का अर्जन तंत्र-मंत्र में पारंगत साधक अपनी-अपनी मंत्र-शक्तियों को पुरश्चरण अनुष्ठान कर स्थिर रखते हैं।और यही वक्त होता है जब विश्व के सबसे प्राचीनतम तंत्र मठ(चीनाचारी)आगम मठ के विशिष्ट तांत्रिक अपनी साधना करने तिब्बत से यहाँ आते है इस पर्व में मां भगवती के रजस्वला होने से पूर्व गर्भगृह स्थित महामुद्रा पर सफेद वस्त्र चढ़ाये जाते हैं, जो कि रक्तवर्ण हो जाते हैं। मंदिर के पुजारियों द्वारा ये वस्त्र प्रसाद के रूप में श्रद्धालु भक्तों में विशेष रूप से वितरित किये जाते हैं। इस पर्व पर भारत ही नहीं बल्कि बंगलादेश, तिब्बत और अफ्रीका जैसे देशों के तंत्र साधक यहां आकर अपनी साधना के सर्वोच्च शिखर को प्राप्त करते हैं। वाममार्ग साधना का तो यह सर्वोच्च पीठ स्थल है। मछन्दरनाथ, गोरखनाथ, लोनाचमारी, ईस्माइलजोगी इत्यादि तंत्र साधक भी सांवर तंत्र में अपना यहीं स्थान बनाकर अमर हो गये हैं।
केन्‍द्रीय इलेक्‍ट्रोनिकी अभियांत्रिकी अनुसंधान संस्‍थान (सीरी)

केन्‍द्रीय इलेक्‍ट्रोनिकी अभियांत्रिकी अनुसंधान संस्‍थान (Central Electronics Engineering Research Institute / सीरी), पिलानी, वैज्ञानिक तथा औद्योगिक अनुसंधान परिषद की एक संघटक प्रयोगशाला है जिसकी स्थापना सन् 1953 में हुई थी। वास्तविक अनुसंधान एवं विकास कार्य वर्ष 1958 के अंतिम भाग से आरंभ हुआ। यह संस्थान मुख्यत: अर्धचालक युक्तियों, इलेक्ट्रोनिक प्रणालियों और इलेक्ट्रोनिक नलिकाओं के क्षेत्र में शोध् एवं विकास में कार्यरत है। अनेक परियोजनाओं के कार्यान्वयन में आरंभ से ही आधारभूत सुविधाएँ, विशिष्‍ट जनशक्ति एवं विशेषज्ञता के विकास पर विशेष ध्यान दिया जाता रहा है।
पिलानी में मुख्यालय के साथ-साथ चेन्‍नै में इसका क्षेत्रीय केन्द्र है जो कि सी.एस.आई.आर काम्‍प्‍लेक्स के परिसर में कार्यरत है। इस क्षेत्रीय केन्द्र में मुख्यत: कागज एवं खाद्य पदार्थ प्रक्रमण सम्बन्धी शोध एवं विकास कार्य चल रहा है।

प्रमुख अनुसंधान कार्यक्रम

सीएसआईआर-सीरी के प्रमुख अनुसंधान और विकास कार्यक्रमों को तीन प्रमुख क्षेत्रों में वर्गीकृत किया जा सकता है: माइक्रोवेव ट्यूब्स, सेमीकंडक्टर युक्तियां और इलेक्ट्रॉनिक प्रणालियाँ। माइक्रोवेव ट्यूब्स के क्षेत्र में ध्यान मुख्यत: संचार ट्यूब्स और औद्योगिक ट्यूब्स पर है। सेमीकंडक्टर युक्तियों के क्षेत्र में आईसी डिजाइन, पावर इलेक्ट्रॉनिकी, युक्ति प्रसंस्करण, माइक्रोवेव उपकरणों, संकर सूक्ष्म परिपथ (हाइब्रिड माइक्रोसर्किट्स), फोटोनिक्स और प्रकाश इलेक्ट्रॉनिकी उपकरणों और सेमीकंडक्टर सामग्री पर परियोजनाएं सक्रिय रूप से जारी है। इलेक्ट्रॉनिक प्रणालियों के क्षेत्र में आंकिक प्रणालियाँ, कृषि इलेक्ट्रॉनिकी, भाषण प्रौद्योगिकी, औद्योगिक इलेक्ट्रॉनिकी, इंस्ट्रूमेंटेशन प्रणालियों और संचार अभियांत्रिकी पर अनुसंधान एवं विकास कार्य केंद्रित है।
पाटग्राम उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

पाटग्राम उपजिला बांग्लादेश के उत्तरी सीमान्तों में स्थित, रंगपुर विभाग के लालमनिरहाट जिले में स्थित है।
प्रशिया

क्षेत्र

पतन से पहले, प्रशिया राज्य में पश्चिम प्रशिया; पूर्वी प्रशिया; ब्रैंडेनबर्ग; सैक्सोनी (वर्तमान में सैक्सोनी-एन्हाल्ट और जर्मनी के थुरुंगिया राज्य के कुछ भागों में); पोमेरेनिया; राइनलैन्ड; वेस्टफेलिया; सिलेसिया (बिना ऑस्ट्रियाई सिलेसिया के); लुसतीआ; श्लेसविग-होल्सटीन; हनोवर में; हेस्से-नासाउ; और दक्षिण का एक छोटा सा होनज़ोलर्न नामक क्षेत्र, प्रशिया शासक परिवार का पैतृक घर, आदि शामिल थे। ट्यूटनिक नाइट्स द्वारा शासित यह भूमि समतल और उपजाऊ मिट्टी से भरपूर था। यह जमीन गेहूं के बड़े पैमाने पर कृषि के लिए पूरी तरह उपयुक्त थी। ट्यूटनिक प्रशिया को "पश्चिमी यूरोप की रोटी की टोकरी" के रूप में जाना जाता था। गेहूं उत्पादन और व्यापार के कारण प्रशिया का हंसियाटिक लीग के साथ घनिष्ठ संबंध इसके पतन तक बना रहा।

इतिहास

प्रशा की ऐतिहासिक उन्नति एवं अवनति की कहानी होऍत्सालर्न (Hohenzollern) परिवार से संबंधित है। इसी परिवार का एक सदस्य फ्रेडरिक सन् १४१५ ई. में ब्रेंडनबर्ग का मार्ग्रेव (Margrave) बना और दो बरस बाद उसे एलैक्टर ऑव ब्रैंडनबर्ग (Elector of Brandenburg) की उपाधि से विभूषित किया गया। सन् १५२५ में ब्रैंडनवर्ग के ऐल्बर्ट ने अपने आपको प्रशा का आनुवांशिक ड्यूक घोषित किया। १६१८ में प्रशा पर ब्रैंडनबर्ग के एलेक्टर का अधिकार हो गया। सन् १७०१ ई. में फ्रेडरिक प्रथम (Frederick I) प्रशा राज्य का सर्वप्रथम राजा हुआ। सन् १८६१ ई. में विलियम प्रथम के राजगद्दी पर आते ही इस राज्य की उन्नति होने लगी और १८७१ में प्रशा का राजा जर्मन सम्राट बन गया। प्रशा का विस्तारवादी नीति के फलस्वरूप ही प्रथम विश्वयुद्ध का सूत्रपात हुआ। इस विश्वमहायुद्ध में जर्मनी की पराजय हुई तथा इसकी एक लंबा बहुत बड़ा भाग पोलैंड के हाथ लगा जिससे प्रशा पूर्वी और पश्चिमी दो भागों में विभक्त हो गया। इस भूभाग का नाम पोलिश कॉरीडोर (Polish Corridor) रखा गया। द्वितीय विश्वयुद्ध की महाग्नि ने प्रशा को तहस नहस कर दिया और अंतत: राज्य के लिये हानिकारक सिद्ध हुआ। इसमें रूस ने पूर्वी प्रशा तथा स्टेटिन (Stattin) नगर को अपने अधिकार में ले लिया। सन् १९४७ ई. में एलाइड कंट्रोल काउंसिल (Allied Control Council) ने प्रशा का अस्तित्व ही समाप्त कर दिया। उसके बाद इसका अधिकांश भाग कम्यूनिस्ट पूर्वी जर्मनी, पोलैंड तथा रूस ने ले लिया।

जनसांख्यिकी

१८७१ में, प्रशिया की जनसंख्या २४.६९ मिलियन थी, जो जर्मन साम्राज्य की आबादी का ६०% हिस्सा था। १९१० में, आबादी बढ़कर ४०.१७ मिलियन (सामूहिक आबादी का ६२%) हो गई। १९१४ में, प्रशिया का क्षेत्रफल ३,५४,४९० किमी² था। मई १९३९ में प्रशिया का क्षेत्र २,९७,००७ किमी² था और ४१,९१५,०४० निवासियों की आबादी थी। न्यूज़ेनबर्ग की रियासत, अब स्विट्ज़रलैण्ड का नूचटेल प्रांत, १७०७ से १८४८ तक प्रशिया साम्राज्य का हिस्सा था।
प्रशिया का डची आधिकारिक तौर पर १५२५ में लूथरवाद को अपनाने का पहला राज्य था। धर्मसुधार के बाद, प्रशिया में दो प्रमुख प्रोटेस्टेंट बयानों का प्रभुत्व रहा: लूथरवाद और कैल्विनवाद। पूरे साम्राज्य में लूथर और धर्म सुधारित चर्चो को १८१७ में प्रशिया यूनियन द्वारा विलय कर दिया गया, और यह शाही नियंत्रण के तहत आ गया। १८१४ के बाद, प्रशिया के पश्चिम और पूर्व क्षेत्र में लाखों रोमन कैथोलिक थे। प्रशिया में अपेक्षाकृत बड़ा यहूदी समुदाय था, जो कि ज्यादातर बड़े शहरी इलाकों में केंद्रित था। १८८० की जनगणना के अनुसार, जर्मनी में इनकी आबादी लगभग ३,६३,७९० थी। 
१९२५ में प्रशियाई आबादी का ६४.९% प्रोटेस्टैंट, ३१.३% रोमन कैथोलिक, १.१% यहूदी और २.७% अन्य धार्मिक श्रेणियों में रखे गये थे।
भेलपूरी

इतिहास

पहली बार भेलपुरी कहा पर तैयार की गयी थी इसका स्पष्ट उल्लेख नहीं है, लेकिन यह संभावना हैं कि इसकी उत्पति मुंबई के कैफे और स्ट्रीट फूड स्टालों हुई है। भेलपुरी चाट परिवार (समूह) का सदस्य है, जो नमकीन और चटपटा नास्ता होता है और संपूर्ण भारत भर में ठेले पर बेचा जाता है।

आमतौर पर इस्तेमाल सामग्री

भेलपुरी को मुड़, सेव (बेसन के आटे से बना हुआ पतली नूडल्स की तरह आकार का एक नाश्ता) उबले हुए आलू, प्याज, चाट मसाला इत्यादि से बनाया जाता है।  भेलपुरी में एक ठेठ गुजरती व्यंजन की तरह मीठा, नमकीन, तीखा और मसालेदार जायके का मिश्रण होता हैं। अन्य आमतौर पर इस्तेमाल सामग्री टमाटर, और मिर्च शम्मिल हैं जो इसके आधार के तौर पर तैयार की जाती हैं। उत्तरी भारत में भेलपुरी में उबले आलू के छोटे टुकड़ों में काट कर डाला जाता है। 
विभिन्न प्रकार की चटनियों के मिलने से इसमें मीठा,चटपटा एवं मसालेदार स्वाद का मजा आता है। मुख्य रूप से इसमें दो प्रकार की चटनियों का उपयोग किया जाता है: एक गहरे भूरे की चटनी जो खजूर एवं इमली (सौंठ चटनी) से मिलकर बने जाती हैं। दूसरा हरे रंग की मसालेदार चटनी जो हरा धनिया और हरी मिर्च को मिलकर बनाया जाता हैं।

बदलाव

भेलपुरी को कभी कभी पापड़ी पूरी के साथ भी परोसा जाता है।
भेलपुरी के अन्य प्रकार:
सेवपुरी - भेलपुरी, चटनी, पापड़ी और सेव का एक मिश्रण।
दही पुरी - भेलपुरी, चटनी पापड़ी का एक मिश्रण जिसमे दही भी डाला जाता हैं।
सेव पापड़ी चाट – बहुत हद तक सेवपुरी की तरह लेकिन इसमें 2-3 प्रकार की चटनी, आलू, चना मसाला साथ परोसा जाता है।
चुरमुरी - इस बारीक कटी हुई प्याज, टमाटर, धनिया के टुकड़े में साथ मिर्च और नारियल तेल की कुछ बूँदें मिलाया जाता है।
सचारिन्सका विलान

इमारत

यह इमारत विक्टोरियाई अंदाज़ में बनाई गई है।

इतिहास

जब अधीक्षक श्चारिन के लिए घर बनाने की सलाह चल रही थी तो कई भवन निर्माण शास्तरियों से संपर्क किया गया, जिनमें से गुस्ताव हरमैनसन और अर्नेस्ट स्टेनहैमर मशहूर थे।। पर श्चारिन इनके खयालों से खुश न हूए और उन्होंने यह काम वन निर्माण शास्तरी राग्नार ओसतबर्ग को सौंप दिया।
राजीव गांधी अंतर्राष्ट्रीय क्रिकेट स्टेडियम

स्थिति

यह मैदान तेलंगाना राज्य की राजधानी हैदराबाद मैं है ।
अमौसी

अमौसी में लखनऊ का हवाई अड्डा स्थित है।
कौरव

कौरवों के माता पिता

कौरवों के माता पिता का नाम गान्धारी तथा धृतराष्ट्र था।
भूमिगत रेल

भूमि की सतह के नीचे सुरंग बनाकर उसके अन्दर रेल की पटरी बिछाकर जो रेलगाड़ी चलायी जाती है उसे भूमिगत रेल कहते हैं। इन्हें मेट्रो रेल, मेट्रो, सब-वे अथवा त्वरित रेल (रैपिड रेल) भी कहा जाता है।

इतिहास

इसकी शुरुआत लंदन शहर में हुई। लंदन ब्रिटिश साम्राज्य की राजधानी थी और यहां की आबादी बढ़ती जा रही थी। वैसे शहर के चारों ओर रेलवे स्टेशन थे लेकिन शहर के केन्द्र तक पहुंचने में लोगों को बड़ी कठिनाई का सामना करना पड़ता था। सन् 1855 में लंदन की यातायात समस्या का हल निकालने के लिए एक समिति का गठन हुआ। बहुत से प्रस्ताव सामने आए लेकिन अन्तत भूमिगत रेल सेवा का प्रस्ताव सबसे उपयुक्त समझा गया। दस जनवरी 1863 को दुनिया की पहली भूमिगत रेल सेवा शुरू हुई. यह रेल सेवा पैडिंगटन से फ़ैरिंगटन के बीच शुरु हुई और पहले ही दिन इसमें चालीस हज़ार यात्रियों ने सफ़र किया। धीरे-धीरे ज़मीन के नीचे और सुरंगें बनाई गईं और एक पूरा रेलवे नैटवर्क बन गया। ये ट्रेनें भाप के इंजन से चलती थीं। इसीलिए ज़मीन के नीचे जो सुरंग बनाई गई थी उसमें कुछ कुछ दूरी पर वैंटिलेशन का इंतज़ाम था जिससे भाप बाहर निकल सके. सन 1905 से ट्रेनें बिजली से चलने लगीं.
जहां तक एशिया का सवाल है, सबसे पहले जापान में भूमिगत रेल सेवा शुरु हुई थी और अब कोरिया, चीन, हाँग काँग, ताईवान, थाईलैंड और भारत में भी ये रेल सेवाएं चल रही हैं। भारत में कोलकाता,गुड़गांव,जयपुर,चेन्नई, बंगलुरु और दिल्ली में भूमिगत रेलें चल रहीं है।
मिरिंडा

विज्ञापन

भारत में गर्मी का मौसम आते ही टेलिविज़न पर इसके विज्ञापन शुरू होते जाते हैं। भारतीय विज्ञापनों में असिन मुख्य भुमिका निभाती है तथा यह विज्ञापन "पागलपंती भी जरुरी" है शीर्षक से चलता है। मिरिंडा की भारत में अच्छी बिक्री होती है। भारतीय बाजार में कोका कोला द्वारा निर्मित उत्पाद "फैंटा" मिरिंडा का प्रमुख प्रतियोगी है। भारत में मिरिंडा के सबसे लोकप्रिय स्वाद "नारंगी" और "लाइम" है।
रोग डाटाबेस

Diseases Database एक मुफ्त वेब साइट है, जहाँ चिकित्सा की अवस्था, लक्षण, एवं उपचार के संबधों में सूचनाएं उपलब्ध हैं।